Mika Häkkinen

Mika Hekinenas (; g. 1968 m. rugsėjo 28 d. Vantoje) – pilotas iš Suomijos, 1998 ir 1999 m. tapęs F1 čempionu.

 Lenktynininko karjera 
Nuo penkerių metų pradėjo dalyvauti kartingo varžybose. 1987 m. perėjo į automobilių lenktynes. Formulėje 1 Hakkinenas debiutavo 1991 m. atstovaudamas Lotus komandai. 1991 m. sezoną pabaigė 16 vietoje, 1992 m. – 8-oje.

1993 m. Hakkinenas tapo McLaren komandos pilotu bandytoju, o sezono pabaigoje iš komandos pasitraukus Maiklui Andretti (Michael Andretti), Hakkinenas užėmė jo vietą lenktynėse. Debiutiniame Portugalijos etape suomis kvalifikacinėse varžybose aplenkė komandos lyderį ir tris kartus pasaulio čempioną Ayrtoną Senną, o kitame etape Japonijoje pirmą kartą užėmė trečią vietą lenktynėse.

1994 m. Sennai perėjus į Williams komandą Hakkinenas tapo McLaren lyderiu, šešis kartus lipo ant prizininkų pakylos ir galutinėje čempionato įskaitoje užėmė 4 vietą. 1995 m. Hakkinenas ant podiumo lipo dar du kartus ir galutinėje įskaitoje liko septintas. Paskutiniajame sezono etape Adelaidėje sportininkas patyrė sunkią avariją ir buvo sužeistas, tačiau spėjo išgyti iki 1996 m. Formulės 1 sezono pradžios.

1996 m. Hakkinenas 4 kartus užėmė trečią vietą lenktynėse ir galutinėje čempionato įskaitoje liko penktas. 1997 m. paskutiniajame sezono etape Europos didžiojo prizo lenktynėse Ispanijoje suomis iškovojo pirmą savo pergalę Formulėje 1.

1998 m. pasikeitus Formulės 1 techniniam reglamentui McLaren inžinieriai sukūrė labai greitą MP4/13 automobilį. Jį vairuodamas Hakkinenas iškovojo pergales Australijos, Brazilijos, Ispanijos, Monako, Austrijos, Vokietijos, Liuksemburgo bei Japonijos etapuose, iš viso surinko surinko 100 taškų ir tapo pasaulio čempionu. 1999 m. Hakkinenas iškovojo 5 pergales ir surinko 76 taškus, tačiau to užteko apginti čempiono titulą. 2000 m. dėl nepatikimo McLaren bolido pilotas nesugebėjo pelnyti trečiojo iš eilės čempionų titulo ir, surinkęs 89 taškus, galutinėje įskaitoje 19 taškų nusileido Michaeliui Šumacheriui. 2001 m. sezonas Hakkinenui susiklostė itin nesėkmingai. Pirmajame sezono etape Australijoje lenktynininkas pateko į avariją, Ispanijoje pirmaujančiam Hakkinenui dėl techninių problemų teko pasitraukti iš lenktynių paskutiniajame rate. Hakkinenas per sezoną iškovojo dvi pergales (Didžiojoje Britanijoje ir Jungtinėse Amerikos Valstijose), galutinėje rikiuotėje užėmė penktąją vietą ir pasitraukė iš Formulės 1.

Po 2001 m. baigė F1 karjerąhttp://www.cbc.ca/sports/story/2002/07/26/hakkinen0726.html ir nuo 2005 m. lenktyniauja DTM. Iškovojo tris pergalęs šioje serijoje ir po 2007 sezono paskelbė, kad traukiasi apskritai iš lenktynių.

2008 m. vasario 28 d. paskelbta, kad Mika Hakkinenas paskirtas „Laureus pasaulio sporto akademijos“ nariu.M. Hakkinenas gavo naują darbą  Šiuo metu akademijos nariais yra 45 gerai praeityje žinomi sportinininkai ir sportinininkės, tarp jų tenisininkas Borisas Bekeris, lenktynininkas Emersonas Fittipaldis, lengvaatletis Michaelas Johnsonas, tenisininkas Johnas McEnroe‘jus, golfo žaidėjas Jackas Nicklausas, kriketo žaidėjas Steve‘as Waughas ir kiti.

Kiekvienais metais akademijos nariai slaptu balsavimu išrenka „Laureus“ apdovanojimų nugalėtojus.

 Formulės 1 rezultatai 
Atstovavo Lotus (1991–1992 m.) ir McLaren (1993–2001 m.) ekipas. Iškovojo 2 čempiono titulus ir 20 pergalių.

 Metai Komanda Automobilis Variklis 1 2 3 4 5 6 7 8 9 10 11 12 13 14 15 16 17 Vieta Taškai 1991 Team Lotus Lotus 102B Judd V8 USA13 BRA9 SMR5 MONNef CANNef MEX9 FRANekv GBR12 GERNef HUN14 BELNef ITA14 POR14 ESPNef JPNNef AUS19 16 2 1992 Team Lotus Lotus 102D Ford HB V8 RSA9 MEX6 BRA10 ESPNef SMRNekv 8 11 Lotus 107 MONNef CANNef FRA4 GBR6 GERNef HUN4 BEL6 ITANef POR5 JPNNef AUS7 1993 Marlboro McLaren McLaren MP4/8 Ford HB V8 RSA BRA EUR SMR ESP MON CAN FRA GBR GER HUN BEL ITA PORNef JPN3 AUSNef 15 4 1994 Marlboro McLaren Peugeot McLaren MP4/9 Peugeot V10 BRANef PACNef SMR3 MONNef ESPNef CANNef FRANef GBR3 GERNef HUN BEL2 ITA3 POR3 EUR3 JPN7 AUS12 4 26 1995 Marlboro McLaren Mercedes McLaren MP4/10 Mercedes V10 BRA4 ARGNef SMR5 ESPNef MONNef CANNef 7 17 McLaren MP4/10B FRA7 GBRNef GERNef HUNNef BELNef ITA2 PAC JPN2 AUSNest McLaren MP4/10C PORNef EUR8 1996 Marlboro McLaren Mercedes McLaren MP4/11 Mercedes V10 AUS5 BRA4 ARGNef EUR8 SMR8 MON6 ESP5 CAN5 FRA5 GBR3 GERNef HUN4 BEL3 ITA3 PORNef JPN3 5 31 1997 West McLaren Mercedes McLaren MP4/12 Mercedes V10 AUS3 BRA4 ARG5 SMR6 MONNef ESP7 CANNef FRANef GBRNef GER3 HUNNef BELDiskv ITA9 AUTNef LUXNef JPN4 EUR1 6 27 1998 West McLaren Mercedes McLaren MP4/13 Mercedes V10 AUS1 BRA1 ARG2 SMRNef ESP1 MON1 CANNef FRA3 GBR2 AUT1 GER1 HUN6 BELNef ITA4 LUX1 JPN1 1 100 1999 West McLaren Mercedes McLaren MP4/14 Mercedes V10 AUSNef BRA1 SMRNef MON3 ESP1 CAN1 FRA2 GBRNef AUT3 GERNef HUN1 BEL2 ITANef EUR5 MAL3 JPN1 1 76 2000 West McLaren Mercedes McLaren MP4/15 Mercedes V10 AUSNef BRANef SMR2 GBR2 ESP1 EUR2 MON6 CAN4 FRA2 AUT1 GER2 HUN1 BEL1 ITA2 USANef JPN2 MAL4 2 89 2001 West McLaren Mercedes McLaren MP4-16 Mercedes V10 AUSNef MAL6 BRANef SMR4 ESP9 AUTNef MONNef CAN3 EUR6 FRANest GBR1 GERRet HUN5 BEL4 ITANef USA1 JPN4 5 37
Santrumpos: Nef – nefinišavo, Nekv – neįveikė kvalifikacinių varžybų, Nest – nestartavo, Diskv – diskvalifikuotas. 
Paryškintos lenktynės, kuriose Hakkinenas užėmė pirmą starto poziciją, kursyvu išskirtos lenktynės, kuriose Hakkinenas greičiausiai nuvažiavo vieną ratą.

 Šaltiniai 

Hakkinen
Hakkinen